จัดหาอุปกรณ์ ทดลองอุปกรณ์ของคุณ
สีชอล์กมีหลากหลายรูปแบบ สีชอล์กน้ำมัน สีชอล์กแบบแข็ง สีชอล์กแบบนุ่ม และสีชอล์กแบบแท่งดินสอ แต่ละชนิดก็มีคุณสมบัติที่โดดเด่นแตกต่างกันไป สีชอล์กน้ำมันคือสีชอล์กที่มีขี้ผึ้งและ น้ำมัน (inert oil) เป็นส่วนผสม กระดาษวาดสีชอล์กมีพื้นผิวและน้ำหนักที่หลากหลาย แต่มักจะหยาบกว่ากระดาษที่ใช้สำหรับวาดรูปด้วยสีอะคริลิกหรือสีน้ำ เป็นเพราะว่าสีชอล์กมักยึดติดได้ไม่ดีบนพื้นผิวที่เรียบทั้งหมด  กระดาษวาดสีชอล์กมีหลากหลายสีเช่นกัน เนื่องจากสีชอล์กใช้วาดบนกระดาษสีได้ดีเพราะมีความแน่นและความเข้มของสี บางครั้งกระดาษวาดสีชอล์กจะผลิตโดยใช้  "การอัด" หมายความว่า เนื้อกระดาษด้านหนึ่งจะมีลักษณะเป็นเส้นบรรทัดติดๆ กัน และอีกด้านหนึ่งจะมีพื้นผิวค่อนข้างด่าง ซึ่งเป็นกระดาษวาดสีชอล์กอีกแบบหนึ่งที่ใกล้เคียงกับกระดาษทรายชนิดดำ หรือกระดาษทรายหยาบ เหล่านี้คือชนิดของกระดาษที่คุณทดลองทำอะไรสนุกๆ ได้ ถ้าคุณไม่แน่ใจว่าจะใช้กระดาษแบบไหนดี ให้ลองซื้อกระดาษและสีชอล์กแต่ละชนิดจำนวนน้อยๆ ก่อน แล้วจึงค่อยดูว่าคุณชอบหรือไม่ชอบแบบไหนโดยทดลองใช้แต่ละแบบ แม้ว่าจะใช้แทนกันไม่ได้ แต่สีชอล์กแบบนุ่ม สีชอล์กแบบแข็ง และสีชอล์กแบบแท่งดินสอสามารถใช้ร่วมกันได้ในรูปเดียวกัน อย่างไรก็ตาม สีชอล์กน้ำมันจะเกลี่ยให้เข้ากับสีชอล์กประเภทอื่นได้ยาก ควรพิจารณาเรื่องนี้เวลาที่จะซื้อสีชอล์กด้วย สีชอล์กน้ำมัน สีชอล์กแบบแข็ง สีชอล์กแบบนุ่ม และสีชอล์กแบบแท่งดินสอ ต่างก็มีคุณสมบัติที่แตกต่างกันซึ่งคุณควรเรียนรู้โดยการทดลองใช้มัน  ลองเขียนสีชอล์กแต่ละชนิดลงบนเศษกระดาษ จะเห็นได้ว่าสีชอล์กแต่ละชนิดให้เส้นที่แตกต่างของกัน ลองหยิบสีชอล์กแบบแท่งขึ้นมาพิจารณาดู แล้วจะพบว่านอกจากมันจะเหมือนกับดินสอไส้กราไฟต์แล้ว ลายเส้นที่ได้ก็ยังมีรายละเอียดคล้ายดินสอปกติด้วย ลองจับสีชอล์กแบบนุ่มและสัมผัสความนุ่มของมัน และระหว่างที่วาดเส้นลงบนเศษกระดาษ ให้สังเกตด้วยว่าความแน่นของสีที่ได้นั้นเปลี่ยนแปลงตามน้ำหนักแรงที่ใช้วาด ลองเขียนสีชอล์กแบบแข็งลงบนกระดาษ ลองเล่นกับวิธีการที่คุณวาดลงบนกระดาษ ลองใช้ทั้งปลายและด้านข้างของแท่ง จะเห็นได้ว่าเส้นที่ได้นั้นแตกต่างกัน ลองลงน้ำหนักแรงแล้วค่อยเบา จะเห็นว่าเส้นที่ได้ก็แตกต่างเช่นกัน
ตัดสินใจว่าจะใช้สีชอล์กชนิดใด. ศึกษากระดาษแต่ละชนิดที่ใช้สำหรับวาดสีชอล์ก. ซื้อสีชอล์กและกระดาษวาดสีชอล์กที่ร้านขายอุปกรณ์ศิลปะใกล้บ้านคุณ. ศึกษาคุณสมบัติของอุปกรณ์แต่ละชิ้น.
https://www.wikihow.com/Paint-With-Pastels https://www.wikihow.com/Paint-With-Pastels
Acquiring Materials Experimenting With Your Materials